वे एक एरोस्पेस इंजीनियर है तथा मंगल ग्रह मिशन मंगलयान की वे उपनिदेशक थीं। लखनऊ में पैदा हुई और पली बढ़ी कारिढ़ाल की प्रबल इच्छा थी की अन्तरिक्ष विज्ञान के क्षेत्र में वे प्रवेश करें। अपनी छत पर खड़े होकर वे घन्टों समय व्यतीत किया करती थीं-कभी कभी अपनी पुस्तकों को पढ़कर तथा कभी आकाश के ओर तारों को देखते हुए। वे कहती हैं, ‘‘उस समय इसरो के क्षेत्र में प्रवेश करने के लिए मेरा एक मात्र विकल्प था, इसलिए मैंने अपने बचपन के दौरान अपना सारा ध्यान समाचार पत्रों के माध्यम से इसरो पर केन्द्रित रखा। ‘‘रितु का लालन पालन मध्यम वर्गीय परिवार में हुआ जहाँ पर शिक्षा पर भी ध्यान दिया जाता था। रितु बताती हैं, ‘‘हम दो भाई और दो बहनें हैं तथा मेरे पिता रक्षा विभाग के कर्मचारी थे। मेरे माता-पिता मेरी प्रेरणा के स्त्रोत रहे हैं। हमारे पास आय के बहुत सीमित स्रोत थे और निश्चित ही हमारे पास ट्यूशन और कोचिंग लेने की सामर्थ्य नहीं थी। सफलता के लिए हमें अपने ऊपर ही निर्भर रहना था।’’